Երկաթե ասպետը

Երկաթե ասպետը (), ռեժիսոր Ջոնաթան Ինգլիշի նկարահանած պատմական մարտաֆիլմ։ Ֆիլմի համաշխարհային պրեմիերան տեղի է ունեցել 2011 թվականի մարտի 4-ին։ Այն գրվել է Ինգլիշի և Էրիկ Կաստելի կողմից՝ Սթիվեն ՄաքԴուլի սցենարի հիման վրա։ Դերասանական կազմի մեջ են Ջեյմս Փյուրֆոյը, Բրայան Կոքսը, Քեյթ Մառան, Փոլ Ջիամատին, Վլադիմիր Կալիչը, Մաքենզի Քրուկը, Ջեյսոն Ֆլեմինգը, Դերեք Ջեյքոբին և Չարլզ Դենսը։ Ֆիլմի նկարահանումները տեղի են ունեցել Ուելսում, 2009 թվականին։ Բյուջեն կազմում է $25 միլիոն։

Սյուժե 

1215 թվականին, Անգլիայի խռովարար բարոնները, որոնց ղեկավարում է Ստեֆան Լենգթոնը (Չարլզ Դենս), ստիպեցին թագավոր Հովհան Անհողինին ստորագրել «Ազատությունների մեծ խարտիա» կոչվող փաստաթուղթը, ըստ որի մեծ իրավունքներ ու ազատություն էր տրվում ոչ միայն բարոններին, այլ նաև բոլոր ազատ քաղաքացիներին։ Սակայն դավադիր արքան դեմ է գնում իր իսկ խոսքին և Անգլիայի հարավային մասում հավաքում է դանիացի վարձկան զինվորների բանակ՝ Տիբերիուսի ղեկավարությամբ, ով նույնպես նպատակ ուներ ետ բերելու երկրի բռնապետական կարգավիճակը։

Թագավորի ճանապարհի առաջ է կանգնում Ռոչեստերի ամրոցը, որը հսկվում էր մի փոքր բանակի կողմից՝ Տաճարականների միաբանության ասպետ Թոմաս Մարշալի (Ջեյմս Փյուրֆոյ) և բարոն Ուիլիամ դ'Ալբինիի (Բրայան Կոքս) ղեկավարությամբ։ Անհավանական ջանքերի և օրինակելի քաջության շնորհիվ ամրոցի փոքրաքանակ զինվորական բանակին հաջողվում է դիմադրել և դուրս մղել թագավորի՝ մոտ երկու հազարանոց բանակը։ Իսկ Թոմաս Մարշալը, հաստատվելով այնտեղ, ձեռք է բերում իր սրեն ու ռազմական փառքը։

Դերակատարներ 
 Ջեյմս Փյուրֆոյ - Թոմաս Մարշալ
 Բրայան Կոքս - Ուիլիամ դ'Ալբինի
 Քեյթ Մառա - օրիորդ Իզաբել
 Փոլ Ջիամատի - Հովան Անհողին
 Դերեք Ջեյքոբի - Ռեյնոլդ դե Քորնհիլլ
 Չարլզ Դենս - Սթիվեն Լենգթոն
 Ջեյսոն Ֆլեմինգ - Բեքեթ
 Ջեյմի Ֆոուրմեն - Ջեդեդիահ Քոութրել
 Ռիս Փերի Ջոնս - Վուլֆսթեմ
 Օնորին Բերնարդ - Գայ
 Վլադիմիր Կալիչ - Տիբերիուս
 Դևիդ Մելվիլլ - Բարոն Դերնեյ
 Աննաբելլ Էպսիոն - Մեդդի
 Սթեֆանն Ռոդրի - Քուփեր
 Դենիել Օ'Մերա - Ֆիփս
 Բրի Քոնդոն - Ագնես

Արտադրություն 

Դերասանուհի Մեգան Ֆոքսը պետք է խաղար ֆիլմի գլխավոր հերոսուհու դերը, երբ Mythic կինոընկերությունը ֆիլմը սկսեց գովազդել 2008 թվականի Կաննի կինոփառատոնին։ Ֆոքսը լքեց ֆիլմը և ավելի ուշ նրան փոխարինեց Քեյթ Մառան։

Հիմնական նկարահանումները սկսել են Dragon International Film Studios-ում, Ուելսում գտնվող Լենհերեն գյուղում, 2009 թվականի հոկտեմբերի 9-ին։ Ռոչեստրեյան ամրոցի նմանատիպը կառուցվել է ստուդիական պայմաններում։ «Երկաթե ասպետը» ֆիլմն առաջին ամենամեծ անկախ արտադրությունն է, որը նկարահանվել է Ուելսում և տեղ է գտել Բրիտանիայում 2009 թվականին նկարահանված ազատ արտադրանքների շարքում։

Սիկվել 
Այս ֆիլմի պրեմիերային քիչ անց հայտարարվում է սիկվելի մասին, որի անունն է «Երկաթե ասպետը․ արյան կռիվը»։ Այն նկարահանվել է Ջոնաթան Ինգլիշի կողմից և առաջին ֆիլմի նկարահանումներից հետո միանգամից սկսել են երկրորդ ֆիլմինը, որը տևել է հինգ տարի։ 2013 թվականի վերջին թողարկվեց թրեյլերը, իսկ ֆիլմի պրեմիերան տեղի ունեցավ 2014 թվականի մարտին։

Ծանոթագրություններ

Արտաքին հղումներ 
 

13-րդ դարի թեմատիկ ֆիլմեր
2010-ականների պատմական ֆիլմեր
2011 ֆիլմեր
Անգլերեն ֆիլմեր
Ամերիկյան պատմական ֆիլմեր
Ամերիկյան արկածային ֆիլմեր
Բրիտանական պատմական ֆիլմեր
Բրիտանական արկածային ֆիլմեր
Գերմանական պատմական ֆիլմեր
Գերմանական արկածային ֆիլմեր
Իրական դեպքերի հիման վրա նկարահանված ֆիլմեր
Ուելսում նկարահանված ֆիլմեր
Ֆիլմեր ասպետների մասին
Բրիտանական դրամա ֆիլմեր
Բրիտանական ֆիլմեր
2010-ականների դրամա ֆիլմեր
Ամերիկյան ֆիլմեր
Ամերիկյան անկախ ֆիլմեր
Իրական դեպքերի վրա հիմնված դրամա ֆիլմեր
Գերմանական ֆիլմեր
Ֆիլմեր, որոնց գործողությունները տեղի են ունենում Անգլիայում
Ֆիլմեր մահվան մասին
Warner Bros. ֆիլմեր
Ամերիկյան մարտաֆիլմեր
Բրիտանական մարտաֆիլմեր
Միջնադարի թեմատիկ ֆիլմեր
Գերմանական մարտաֆիլմեր
Գերմանական դրամա ֆիլմեր
Ամերիկյան դրամա ֆիլմեր